Այսօր ՄԱԿ-ի Մարդու իրավունքների խորհրդի Համընդհանուր պարբերական դիտարկման (ՀՊԴ) աշխատանքային խումբը երկրորդ անգամ քննության առավ Հայաստանում մարդու իրավունքների իրավիճակը։ Դիտարկման նպատակը մարդու իրավունքների ոլորտում առաջին դիտարկումից հետո զարգացումների մասին հաղորդելն էր։ Մասնակից պետությունները հնարավորություն ունեին պարզաբանելու, թե ինչ քայլեր են ձեռնարկվել այս ընթացքում ներկայացված առաջարկների իրականացման ուղղությամբ։